i st
Iem na dien dat in rechte comen zijn voer meye ende scepen van loeven
henrick van rode die tselven rechte overhadde van pauwelse helschevier
als vader en momboir denijs helscheviers zijns soons in zijnen broede
zijnde en van henricken cobbelgiers sone wilen henricks Ierst uut
marctrieten zijnre moeder brode gedaen zijnde zeke scepen brieve
sprekende van eenen halven ryde lijftochten ten live des vors denijs
ende henricks cobbelgiers des jonghen opten xxiiii dach
van merte te betalen dair inne jan vander hallen soen wilen gielijs
gielijs van rode poirtier te loeven ende jan vander hulst geheten
reers stroedecke verbonden waren in deen zijde Ende katline wed
des voirs wilen jans vander hallen in dande tusschen de welke zo
verre geproduceert es in rechte dat de voirs henrick van rode
gethoent heeft dat de voirs katline na de doot van janne vand
hallen henren man als erfgename die hove aenveerd heeft ende
bliven houdende Ende oic gielijs van rode tot welcx pfijte de vors
henrick die vors brieve tselven rechte overheeft achtervolgen
den voniss der scepen van loeven bij zijnen eede geverrficeert
heeft dat hij als borghe jans wilen vander hallen bij bedwange
e
van rechte voer tprincipael vander voirs lijftocht betaelt heeft vijf
ryders te xxv stuvs tstuck ende den pacht van zess jaen loepen tsamen
drie gelike ryders alsoe dat uuterlinghe bijde scepen van loeven
gewesen es dat de vors katline weduwe des voirs wilen jans
vander hallen gehouden zijn sal de voirs geberificeerde gebreken
te vernueghen gelijc de voniss van dien staende vii in julio voer
leden dat voirder inhouden ende begripen Ende hier na come
zijn in rechte voer meye en scepen van loeven katline borchsairt gehete
vaer dochter der voirs katlinen weduwe des voirs wilen jans vand
hallen in deen zijde en de voirs henrick van rode met gielise van
rode zijnen brueder in dande Welke katline meynde met zekn
beleide d mede zij geleidt es tot den goeden der voirs henrer
moeder te beschuddene de haeflike goede der selver henrer
moeder dairaf enighe haeflike goede voe tvoldoen vanden voirs
voniss ende costen van rechte bij consente vanden burgmeest gepandt
waren dairaf de voirs henrick ende gielijs de contrarie meynden
aengesien dat dbeleyd der voirs katlinen gedaen ware uut eene
schultbrieve bekind bynnen den tijde dat de vors sake in rechte
gehanghen heeft ende in franden vanden gewijsden gedaen te wden
met zekn anden redenen die zij hier toe allegeerden Ende de
vors gebruedn tot henren thoenisse gewesen zijnde ende dat
gehoirt wesende so hebben de scepen van loeven gewijst
dat de vors katline vats met henren beleide vdoolt es al eren